ai4bharat/Pralekha huggingface dataset:
આવાસ અને ગરીબી ઉન્મૂલન મંત્રાલય
MoHUA એ 'સિટી બ્યુટી કોમ્પિટિશન' લોન્ચ કરી
સુલભતા, સુવિધાઓ, સૌંદર્ય શાસ્ત્ર અને ઇકોલોજી વગેરેના આધારે વોર્ડ/જાહેર જગ્યાઓ નક્કી કરવામાં આવશે
વોટરફ્રન્ટ્સ, ગ્રીન સ્પેસ, ટૂરિસ્ટ/હેરિટેજ જગ્યાઓ અને બજાર/વાણિજ્યિક સ્થળોની શ્રેણી હેઠળ શોર્ટલિસ્ટ કરાયેલ સુંદર જાહેર જગ્યાઓને રાજ્ય/રાષ્ટ્રીય સ્તરના પુરસ્કારોથી સન્માનિત કરવામાં આવશે
મંત્રાલય દ્વારા 26 એપ્રિલ, 2023ના રોજ ‘સિટી બ્યુટી કોમ્પિટિશન’ પોર્ટલ https://citybeautycompetition.in લાઇવ કરવામાં આવ્યું છે. દેશભરની શહેરી સ્થાનિક સંસ્થાઓ  આ સ્પર્ધામાં ઑનલાઇન પ્રક્રિયા દ્વારા ભાગ લઈ શકે છે. સ્પર્ધાનો ઉદ્દેશ સુંદર, નવીન અને સમાવિષ્ટ જાહેર જગ્યાઓ બનાવવા માટે દેશભરના શહેરો અને વોર્ડ દ્વારા કરાયેલા પરિવર્તનના પ્રયાસોને પ્રોત્સાહિત કરવાનો અને ઓળખવાનો છે.
આ સ્પર્ધા હેઠળ, શહેરોમાં વોર્ડ અને જાહેર જગ્યાઓ પાંચ વ્યાપક માપદંડો સામે નક્કી કરવામાં આવશે જેમ કે,  સુલભતા  સુવિધાઓ  પ્રવૃત્તિઓ  સૌંદર્ય શાસ્ત્ર અને  ઇકોલોજી. આ સ્પર્ધા શહેરોના સૌથી સુંદર વોર્ડ અને જાહેર જગ્યાઓનું સન્માન કરશે. જ્યારે પસંદગીના વોર્ડને શહેર અને રાજ્ય સ્તરે સન્માનિત કરવામાં આવશે, ચાર શ્રેણીઓ હેઠળના શહેરોમાં ટોચની સૌથી સુંદર જાહેર જગ્યાઓ જેમ કે, વોટરફ્રન્ટ્સ, ગ્રીન સ્પેસ, ટૂરિસ્ટ/હેરીટેજ જગ્યાઓ અને બજાર/વાણિજ્યિક સ્થળોને સૌપ્રથમ રાજ્ય સ્તરે સન્માનિત કરવામાં આવશે અને ત્યારબાદ શોર્ટલિસ્ટ કરાયેલ એન્ટ્રીઓને રાષ્ટ્રીય સ્તરના પુરસ્કારો માટે ધ્યાનમાં લેવામાં આવશે.
'સિટી બ્યુટી કોમ્પિટિશન'માં ભાગ લેવાની છેલ્લી તારીખ 15 જુલાઈ, 2023 છે. ભાગ લેનાર યુએલબી https: //citybeautycompetition.in. પર બનાવેલ ઓનલાઈન સુવિધા દ્વારા જરૂરી ડેટા/દસ્તાવેજો  સબમિટ કરી શકે છે. નોલેજ પાર્ટનર તરીકે એડમિનિસ્ટ્રેટિવ સ્ટાફ કોલેજ ઓફ ઈન્ડિયા  આ કવાયતમાં વોર્ડ/યુએલબી/રાજ્યોને હેન્ડહોલ્ડિંગ સપોર્ટ આપશે.
સિટી બ્યુટી કોમ્પિટિશન વોર્ડ અને શહેરોને સુંદર જાહેર જગ્યાઓ બનાવવાની દિશામાં તેમના હસ્તક્ષેપને દર્શાવવાની અનન્ય તક પૂરી પાડે છે. આ સ્પર્ધા હેરિટેજ અને સંસ્કૃતિ, ટકાઉ સમુદાયો અને પર્યાવરણીય સંરક્ષણને પ્રોત્સાહન આપશે અને રાજ્યો અને શહેરો વચ્ચે પીઅર લર્નિંગને પણ પ્રોત્સાહિત કરશે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 134
નાણા મંત્રાલય
નાણાં મંત્રાલયનાં મહેસૂલ વિભાગને છેલ્લાં ત્રણ વર્ષમાં સ્થાનિક કાળું નાણું ઝડપવામાં અભૂતપૂર્વ સફળતા મળી
23064 તપાસ/સર્વે હાથ ધરવામાં આવ્યાં છે ,
રૂ. 1.37 લાખથી વધારેની કરચોરી પકડાઈ છે .
મહેસૂલ વિભાગ હેઠળ કાયદા અમલીકરણ સંસ્થાઓ ની સંકલિત કામગીરીઓથી છેલ્લાં ત્રણ વર્ષ દરમિયાન કાળાં નાણાનાં વિષચક્રને નાથવામાં જબરદસ્ત સફળતા મળી છે.
આ ગાળામાં પ્રત્યક્ષ અને પરોક્ષ કરવેરામાં અભૂતપૂર્વ અમલીકરણ કામગીરીઓ જોવા મળી છે. જ્યારે 23064 તપાસ/સર્વે હાથ ધરવામાં આવ્યાં છે , જયારે રૂ. 1.37 લાખથી વધારેની કરચોરી પકડાઈ છે . સાથે સાથે 2814 કેસોમાં અપરાધી ગુનાહિત કાર્યવાહીઓ શરૂ કરવામાં આવી હતી  અને 3893 વ્યક્તિઓની ધરપકડ કરવામાં આવી હતી. 
એન્ફોર્સમેન્ટ ડિરેક્ટોરેટએ 519 કેસો નોંધીને અને 396 દરોડા પાડીને એન્ટિ મની લોન્ડરિંગ કાર્યવાહીઓને સઘન બનાવી હતી. 79 કેસોમાં ધરપકડ કરવામાં આવી હતી અને રૂ. 14,933 કરોડની મિલકતો ટાંચમાં લેવાઈ હતી.
છેલ્લાં 28 વર્ષથી નિષ્ક્રિય રહેલાં બેનામી પ્રતિબંધ કાયદાને નવેમ્બર, 2016થી વિસ્તૃત સુધારા મારફતે સક્રિય કરીને તેનું અમલીકરણ શરૂ કરવામાં આવ્યુ હતું. 245થી વધારે બેનામી વ્યવહારોની ઓળખ કરવામાં આવી છે. 124 કેસોમાં રૂ. 55 કરોડનાં મૂલ્યની મિલકતોનું કામચલાઉ જોડાણ કરવામાં આવ્યું છે.
પ્રસ્તુત કાયદાઓ અને નિયમોને સરળ અને અસરકારક તથા મજબૂત બનાવવામાં આવ્યાં છે, છીંડા દૂર કરવામાં આવ્યાં છે અને દંડની જોગવાઈને મજબૂત કરવામાં આવી છે. રૂ. 2 લાખથી વધારેના રોકડ વ્યવહારો પર દંડની જોગવાઈ કરીને, રૂ. 10,000 સુધીનાં રોકડ ખર્ચની મર્યાદા નક્કી કરીને, પેન મેળવવા અને આવકવેરાનું રિટર્ન ભરવા આધાર ફરજિયાત કરીને, રૂ. 50,000થી વધારેની રોકડ જમા કરવા પેનને ફરજિયાત બનાવી, બેંક ખાતાઓ સાથે પેનને ફરજિયાત જોડીને, સ્થાવર મિલકતના હસ્તાંતરણમાં રૂ. 20,000 કે વધારે રોકડ પર પ્રતિબંધ મૂકીને તેમજ સમાન રકમના દંડની જોગવાઈ કરીને તથા 9 નવેમ્બરથી 30 ડિસેમ્બર, 2016 દરમિયાન બચત ખાતાઓમાં રૂ. 2.5 લાખથી વધારે અને ચાલુ ખાતામાં રૂ. 12.5 લાખની રોકડ રકમ જમા કરાવવાનું રિપોર્ટિંગ ફરજિયાત બનાવવા જેવા વિવિધ પગલાં લઈને રોકડ વ્યવહારો પર નજર રાખવા અને તેને અંકુશમાં લેવા અસરકારક પગલાં લેવામાં આવ્યાં હતાં.
એલઇએ  દ્વારા એન્ફોર્સમેન્ટ કામગીરીઓ  ગેરકાયદેસર પ્રવૃત્તિઓમાં સંકળાયેલી હજારો શેલ કંપનીઓ પર દરોડા પાડવામાં આવ્યાં હતાં. છેલ્લાં ત્રણ નાણાકીય વર્ષ  દરમિયાન આવકવેરાની તપાસ 1155થી વધારે શેલ કંપનીઓની તપાસ તરફ દોરી ગઈ હતી, જેનો ઉપયોગ 22,000થી વધારે લાભાર્થીઓ દ્વારા કાળાં નાણાંને કાયદેસર બનાવવા માટે થતો હતો. આ પ્રકારના લાભાર્થીઓનાં શંકાસ્પદ વ્યવહારોમાં રૂ. 13,300 કરોડથી વધારેની રકમ સંકલાયેલી હતી. કોર્પોરેટ બાબતોના મંત્રાલયે નિષ્ક્રિય/નિયમોનું પાલન ન કરતી કંપનીઓના નામ કમી કરવા લાખથી વધારે નોટિસ ઇશ્યૂ કરી છે. કાળાં નાણાને કાયદેસર બનાવવાના માટે ઉપયોગ થતી કંપનીઓને રદ કરવાના હેતુસર સંબંધિત વિભાગો દ્વારા સંકલન કામગીરીઓ માટે ઉચ્ચ સ્તરીય જૂથની રચના કરવામાં આવી છે.
કાળાં નાણાં સામે ચાલી રહેલી અવિરત ઝુંબેશને આગામી દિવસોમાં વધુ સઘન બનાવવામાં આવશે, જેથી કરચોરો અને મની લોન્ડર્સને અહેસાસ થાય કે તેમને તેમની ખોટી વર્તણૂંક બદલ ભારે કિંમત ચુકવવી પડશે.
(Visitor Counter : 98
પ્રધાનમંત્રીનું કાર્યાલય
પીએમ 26મી એપ્રિલે સૌરાષ્ટ્ર તમિલ સંગમમના સમાપન સમારોહને સંબોધિત કરશે
એક ભારત શ્રેષ્ઠ ભારતની ભાવનાને પ્રોત્સાહન આપવા માટે આ કાર્યક્રમ પીએમના વિઝનને આગળ ધપાવે છે
તે સૌરાષ્ટ્રીયન તમિલોને તેમના મૂળ સાથે પુનઃજોડાવાની તક પૂરી પાડે છે
પ્રધાનમંત્રી શ્રી નરેન્દ્ર મોદી 26મી એપ્રિલે સવારે 10:30 કલાકે સૌરાષ્ટ્ર તમિલ સંગમમના સમાપન સમારોહને વીડિયો કોન્ફરન્સિંગ દ્વારા સંબોધિત કરશે.
આ કાર્યક્રમની ઉત્પત્તિ એક ભારત શ્રેષ્ઠ ભારતની ભાવનાને પ્રોત્સાહન આપવાના પ્રધાનમંત્રીના વિઝનમાં રહેલી છે જે પહેલો દ્વારા બહાર લાવે છે અને દેશના વિવિધ ભાગોમાં લોકો વચ્ચેના વર્ષો જૂના સંબંધોને ફરીથી શોધવામાં મદદ કરે છે. આને ધ્યાનમાં રાખીને અગાઉ કાશી તમિલ સંગમનું આયોજન કરવામાં આવ્યું હતું. સૌરાષ્ટ્ર તમિલ સંગમ ગુજરાત અને તમિલનાડુ વચ્ચે સહિયારી સંસ્કૃતિ અને વારસાની ઉજવણી કરીને આ વિઝનને આગળ ધપાવે છે.
સદીઓ પહેલા સૌરાષ્ટ્ર વિસ્તારમાંથી ઘણા લોકો તમિલનાડુમાં સ્થળાંતર કરી ગયા હતા. સૌરાષ્ટ્ર તમિલ સંગમમે સૌરાષ્ટ્રીયન તમિલોને તેમના મૂળ સાથે પુનઃજોડાવાની તક પૂરી પાડી. 10 દિવસના સંગમમાં 3000થી વધુ સૌરાષ્ટ્રીયન તમિલો ખાસ ટ્રેનમાં સોમનાથ આવ્યા હતા. આ કાર્યક્રમ 17મી એપ્રિલે શરૂ થયો હતો, હવે તેનો સમાપન સમારોહ 26મી એપ્રિલે સોમનાથ ખાતે યોજાશે.
YP/GP/JD
(
પ્રધાનમંત્રીનું કાર્યાલય
પ્રધાનમંત્રી 16 ફેબ્રુઆરી 2020ના રોજ વારાણસીની મુલાકાત લેશે
પંડિત દીનદયાળ ઉપાધ્યાય સ્મારક રાષ્ટ્રને અર્પણ કરશે અને તેમની પ્રતિમાનું અનાવરણ કરશે
ત્રણ જ્યોતિર્લિંગ – વારાણસી, ઉજ્જૈન અને ઓમકારેશ્વરને સાંકળતી મહાકાલ એક્સપ્રેસને લીલીઝંડી આપી રવાના કરશે
વારાણસીમાં 430 પથારીની મલ્ટી સ્પેશિયાલિટી હોસ્પિટલ સહિત વિકાસની કેટલીક પરિયોજનોનો પ્રારંભ કરાવશે/ લોકાર્પણ કરશે
પ્રધાનમંત્રી શ્રી નરેન્દ્ર મોદી 16 ફેબ્રુઆરી 2020ના રોજ તેમના મતક્ષેત્ર વારાણસીની એક દિવસીય મુલાકાત લેશે.
પ્રધાનમંત્રી શ્રી જગદગુરુ વિશ્વારાધ્ય ગુરુકુળની શતાબ્દી ઉજવણીના સમાપન કાર્યક્રમમાં ઉપસ્થિત રહેશે. આ ઉપરાંત, શ્રી મોદી શ્રી સિદ્ધાંત શીખમણી ગ્રંથના 19 ભાષામાં અનુવાદિત સંસ્કરણનું વિમોચન કરશે અને તેની મોબાઇલ એપ્લિકેશનનો પ્રારંભ કરાવશે.
બાદમાં શ્રી નરેન્દ્ર મોદી પંડિત દીનદયાળ ઉપાધ્યાય સ્મારક કેન્દ્ર રાષ્ટ્રને અર્પણ કરશે. આ કાર્યક્રમમાં તેઓ પંડિત દીનદયાળ ઉપાધ્યાયની પંચધાતુમાંથી નિર્મિત 63 ફુટની પ્રતિમાનું અનાવરણ પણ કરશે. દેશમાં કોઇ નેતાની આ સૌથી મોટી પ્રતિમા છે. આ પ્રતિમા તૈયાર કરવા માટે 200થી વધુ કલાકારો છેલ્લા એક વર્ષથી દિવસ રાત મહેનત કરી રહ્યા છે.
સ્મારક કેન્દ્રમાં પંડિત દીનદયાળ ઉપાધ્યાયના જીવન અને તેમના સમયની ઝાંખી કરાવતી કૃતિઓ રાખવામાં આવી છે. ઓડિશાના અંદાજે 30 કલાકારો અને કસબીઓ છેલ્લા એક વર્ષથી આ પરિયોજના પર કામ કરી રહ્યા છે.
પ્રધાનમંત્રી બાદમાં, એક જાહેર કાર્યક્રમમાં ઉપસ્થિત રહેશે જ્યાં વિકાસ સંબંધિત 30થી વધુ પરિયોજનાઓ રાષ્ટ્રને અર્પણ કરશે. આ પરિયોજનાઓમાં કાશી હિન્દુ વિશ્વવિદ્યાલય  ખાતે 430 પથારીની મલ્ટી સ્પેશિયાલિસ્ટ સરકારી હોસ્પિટલ અને BHU ખાતે 74 પથારીની સાઇકિયાટ્રી હોસ્પિટલનો પણ સમાવેશ થાય છે.
IRCTC દ્વારા શરૂ કરવામાં આવેલી મહાકાલ એક્સપ્રેસને પ્રધાનમંત્રી વીડિયો લિંકના માધ્યમથી લીલીઝંડી બતાવી રવાના કરશે. આ ટ્રેન ત્રણ જ્યોતિર્લિંગ – વારાણસી, ઉજ્જૈન અને ઓમકારેશ્વરને સાંકળે છે. દેશમાં પ્રથમવખત આ રાત્રિ પ્રવાસ કરાવતી ખાનગી ટ્રેન છે.
પ્રધાનમંત્રી શ્રી નરેન્દ્ર મોદી 'કાશી એક રૂપ અનેક’નું ઉદઘાટન પણ કરશે. પ્રધાનમંત્રી અમેરિકા, ઇંગ્લેન્ડ અને ઓસ્ટ્રેલિયા સહિત વિશ્વના વિવિધ દેશોમાંથી આવતા કલાકારો અને ખરીદદારો સાથે વાર્તાલાપ કરશે. 'કાશી એક રૂપ અનેક’ એ પંડિત દીનદયાળ ઉપાધ્યાય હસ્તકલા સંકુલમાં યોજાનારો બે દિવસીય કાર્યક્રમ છે. તેમાં સમગ્ર ઉત્તરપ્રદેશના વિવિધ ઉત્પાદનો પ્રદર્શિત કરવામાં આવશે.
SD/GP/DS
(Visitor Counter : 139
પ્રધાનમંત્રીનું કાર્યાલય
પ્રધાનમંત્રીએ સીરમ ઇન્સ્ટિટ્યૂટ ઓફ ઇન્ડિયા અને ભારત બાયોટેકની રસીઓને મંજૂરી મળવા બદલ દેશને અભિનંદન આપ્યાં
પ્રધાનમંત્રીએ કોરોના વોરિયર્સનો આભાર માન્યો
પ્રધાનમંત્રી શ્રી નરેન્દ્ર મોદીએ સીરમ ઇન્સ્ટિટ્યૂટ ઓફ ઇન્ડિયા અને ભારત બાયોટેકની રસીઓને ડીસીજીઆઈની મંજૂરી મળવા બદલ અભિનંદન આપ્યાં છે અને આ મંજૂરી આ કોરોના સામેની લડાઈને મજબૂત કરવા નિર્ણાયક વળાંક સમાન બનશે એવું જણાવ્યું છે.
પ્રધાનમંત્રીએ શ્રેણીબદ્ધ ટ્વીટ કરીને જણાવ્યું હતું કે,
“કોરોના સામેની લડાઈને મજબૂત કરવા નિર્ણાયક વળાંક!
ડીસીજીઆઈએ
@SerumInstIndia and @BharatBiotechની રસીઓને મંજૂરી આપી છે
જેના પગલે સ્વસ્થ અને કોવિડમુક્ત દેશ તરફ અગ્રેસર થવાની પ્રક્રિયાને વેગ મળશે.
ભારતને અભિનંદન.
આપણા મહેનતુ વૈજ્ઞાનિકો અને ઇનોવેટર્સને અભિનંદન.”
“દરેક ભારતીયને ગર્વ થશે કે ભારતમાં બનેલી બે રસીઓને તાત્કાલિક ઉપયોગ કરવાની મંજૂરી આપવામાં આવી છે! આ આત્મનિર્ભર ભારતનું સ્વપ્ન સાકાર કરવા માટે આપણા વૈજ્ઞાનિકોની ક્ષમતા પ્રદર્શિત કરે છે, જેના મૂળમાં કાળજી અને કરુણા છે.”
“આપણે અતિ પડકારજનક સ્થિતિસંજોગોમાં ઉત્કૃષ્ટ કામગીરી કરવા બદલ ડૉક્ટરો, મેડિકલ સ્ટાફ, વૈજ્ઞાનિકો, પોલીસ કર્મચારીઓ, સેનિટેશન કામદારો અને તમામ કોરોના વોરિયર્સનો આભાર માનીએ છીએ. આપણે અનેક લોકોનો જીવ બચાવવા બદલ તેમના આભારી રહીશું.”
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ પદ્મશ્રી પુરસ્કાર વિજેતા શ્રી પ્રેમજીત બારિયા દ્વારા પ્રસ્તુત આર્ટવર્ક શેર કર્યું
પ્રધાનમંત્રીએ પદ્મશ્રી પુરસ્કાર વિજેતા શ્રી પ્રેમજીત બારિયાજી દ્વારા પ્રસ્તુત દીવના પ્રસિદ્ધ સ્થળોની આર્ટવર્ક શેર કર્યા છે.
પ્રધાનમંત્રીએ ટ્વીટ કર્યું
“થોડા દિવસો પહેલા, મને શ્રી પ્રેમજીત બારિયાજી પાસેથી કલાના આ અદ્ભુત કાર્યો મળ્યા છે, જેમને હમણાં જ પદ્મશ્રીથી નવાજવામાં આવ્યા છે. આ કૃતિઓમાં દીવના પ્રખ્યાત સ્થળોનો સમાવેશ થાય છે. જુઓ તો જરા."
“અહીં શ્રી પ્રેમજીત બારિયાજીની કેટલાક વધુ આર્ટવર્ક છે. મને આશા છે કે આ કાર્ય તમને આવનારા સમયમાં દીવની મુલાકાત લેવા માટે પ્રેરિત કરશે.”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 94.86 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 8.22 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
94,86,52,605
|
|
બાકી ઉપલબ્ધ
|
|
8,22,38,510
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 94.86 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 8.22 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 162
પ્રધાનમંત્રીનું કાર્યાલય
પ્રધાનમંત્રીએ 'રાષ્ટ્રીય ખેલ દિવસ' નિમિત્તે ખેલાડીઓને શુભેચ્છા પાઠવી; મેજર ધ્યાનચંદને શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ 'રાષ્ટ્રીય ખેલ દિવસ' નિમિત્તે રમતવીરોને શુભેચ્છા પાઠવી છે. પ્રધાનમંત્રીએ ભારતીય હોકીના મહાન ખેલાડી મેજર ધ્યાનચંદને પણ શ્રદ્ધાંજલિ અર્પણ કરી.
પ્રધાનમંત્રીએ કહ્યું, "રાષ્ટ્રીય ખેલ દિવસ તે બધા અનુકરણીય રમતવીરોની નોંધપાત્ર સિદ્ધિઓની ઉજવણી કરવાનો દિવસ છે કે જેમણે વિવિધ રમતોમાં ભારતનું પ્રતિનિધિત્વ કર્યું છે અને સાથે જ આપણા રાષ્ટ્રને ગૌરવ અપાવ્યું છે. આ બધા જ ખેલાડીઓની દ્રઢતા અને સંકલ્પ શક્તિ ઉત્કૃષ્ટ છે.
આજે રાષ્ટ્રીય ખેલ દિવસ નિમિત્તે આપણે મેજર ધ્યાનચંદને શ્રદ્ધાંજલિ અર્પણ કરીએ છીએ, જેમનો હોકી સ્ટિક સાથેનો જાદુ કાયમ અવિસ્મરણીય રહેશે.
આપણા પ્રતિભાશાળી રમતવીરોની સફળતા પ્રત્યે તેમના પરિવારજનો, કોચ અને સપોર્ટ સ્ટાફ દ્વારા આપવામાં આવેલા ઉત્તમ સહયોગની પ્રશંસા કરવાનો પણ આ દિવસ છે.
ભારત સરકાર રમતગમતને લોકપ્રિય બનાવવા અને રમતગમતની પ્રતિભાને ટેકો આપવા માટે અસંખ્ય પ્રયત્નો કરી રહી છે. આ સાથે જ, હું દરેકને રમત અને ફિટનેસ કસરતોને તેમના રોજિંદા કાર્યનો ભાગ બનાવવાની વિનંતી કરું છું. આમ કરવાથી ઘણા ફાયદા થાય છે. બધા જ સુખી અને સ્વસ્થ રહે!"
#NationalSportsDay is a day to celebrate the remarkable achievements of all those exemplary sportspersons who have represented India in various sports and made our nation proud. Their tenacity and determination are outstanding.
— Narendra Modi  August 29, 2020
SD/GP/BT
(
પ્રધાનમંત્રીનું કાર્યાલય
પ્રધાનમંત્રી શ્રીએ યોગી આદિત્યનાથ અને તેમની મંત્રી પરિષદને શપથ લેવા બદલ અભિનંદન આપ્યા
પ્રધાનમંત્રી શ્રી નરેન્દ્ર મોદીએ ઉત્તર પ્રદેશના મુખ્યમંત્રી અને મંત્રીઓ તરીકે શપથ લેવા બદલ યોગી આદિત્યનાથ અને તેમના મંત્રી મંડળને અભિનંદન પાઠવ્યા છે.
છેલ્લા પાંચ વર્ષની અનેક સિદ્ધિઓને યાદ કરતાં પ્રધાનમંત્રી શ્રીએ મુખ્યમંત્રીના નેતૃત્વમાં રાજ્ય વિકાસના નવા અધ્યાય લખશે તેવી આશા વ્યક્ત કરી હતી.
પ્રધાનમંત્રીએ ટ્વિટ કર્યું:
“ઉત્તરપ્રદેશના મુખ્યમંત્રી પદના શપથ ગ્રહણ કરવા પર @myogiadityanath જી અને તેમના મંત્રીમંડળને હાર્દિક અભિનંદન. છેલ્લા 5 વર્ષોમાં રાજ્યની વિકાસ યાત્રાએ અનેક મહત્વના મુકામ પાર પાડ્યા છે. મને વિશ્વાસ છે કે આપના નેતૃત્વમાં પ્રદેશ જન આકાંક્ષાોને પરિપૂર્ણ કરીને પ્રગતિનો વધુ એક નવો અધ્યાય લખશે.”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964
(
રેલવે મંત્રાલય
ભારતીય રેલવેએ આજે નવી દિલ્હીથી 03 વિશેષ ટ્રેન રવાના કરી
નવી દિલ્હી- બિલાસપુર ટ્રેન માટે કુલ 1177 મુસાફરો, નવી દિલ્હી- દિબ્રુગઢ વિશેષ ટ્રેન માટે 1122 મુસાફરો અને નવી દિલ્હી- બેંગલુરુ વિશેષ ટ્રેનમાં કુલ 1162 મુસાફરોનું બુકિંગ થયું
નવી દિલ્હીથી આજે 3461 મુસાફરો રવાના થશે
ટ્રેન નંબર 02442 નવી દિલ્હીથી બિલાસપુર જતી પહેલી વિશેષ ટ્રેન આજે મુસાફરીનો પ્રારંભ કરશે
ટ્રેન રવાના થતાની સાથે જ, ભારતીય રેલવેની મુસાફર ટ્રેન સેવા ધીમે ધીમે શરૂ થઇ રહી છે
આ સેવાઓ શ્રમિક વિશેષ ટ્રેન ઉપરાંત રહેશે
ટ્રેન નંબર 02442 નવી દિલ્હીથી બિલાસપુર જતી વિશેષ ટ્રેન આજે એટલે કે 12 મે 2020ના રોજ નવી દિલ્હી રેલવે સ્ટેશનથી પોતાની મુસાફરી શરૂ કરશે. કોવિડ-19ના કારણે મુસાફર ટ્રેન સેવાઓ બંધ કરી દેવામાં આવ્યા પછી મુસાફરો માટે શરૂ થયેલી આ પહેલી વિશેષ ટ્રેન છે. આ ટ્રેન રવાના થતાની સાથે જ ભારતીય રેલવેની મુસાફર ટ્રેન સેવાઓ તબક્કાવાર શરૂ થઇ ગઇ છે. કુલ 03 વિશેષ ટ્રેન આજે નવી દિલ્હીથી પ્રસ્થાન કરશે જ્યારે કુલ 05 વિશેષ ટ્રેન અન્ય શહેરોથી નવી દિલ્હી તરફ આવવા માટે પ્રસ્થાન કરશે આ વિશેષ રેલવે સેવાઓ ભારતીય રેલવે દ્વારા ચલાવવામાં આવતી શ્રમિક વિશેષ ટ્રેન ઉપરાંત રહેશે.
નવી દિલ્હીથી કુલ 03 ટ્રેનો આજે વિવિધ સ્થળોએ જવા માટે રવાના થશે. આ ટ્રેનોની વિગતો નીચે આપવામાં આવી છે:
|
|
અનુક્રમ નંબર
|
|
ટ્રેન નંબર
|
|
પ્રસ્થાન સ્થળ
|
|
ગંતવ્ય સ્થળ
|
|
1
|
|
02692
|
|
નવી દિલ્હી
|
|
બેંગલુરુ
|
|
2
|
|
02424
|
|
નવી દિલ્હી
|
|
દિબ્રુગઢ
|
|
3
|
|
02442
|
|
નવી દિલ્હી
|
|
બિલાસપુર
નવી દિલ્હીથી બિલાસપુર જનારી વિશેષ ટ્રેનમાં મુસાફરી કરનારા 1177 મુસાફરો માટે કુલ 741 PNR જનરેટ કરવામાં આવ્યા છે, નવી દિલ્હીથી દિબ્રુગઢ જનારી વિશેષ ટ્રેનમાં મુસાફરી કરનારા 1122 મુસાફરો માટે કુલ 442 PNR જનરેટ કરવામાં આવ્યા છે અને નવી દિલ્હીથી બેંગલુરુ જનારી વિશેષ ટ્રેનમાં મુસાફરી કરનારા 1162 મુસાફરો માટે કુલ 804 PNR જનરેટ કરવામાં આવ્યા છે,
દિલ્હી સહિત વિવિધ શહેરોમાં આજે કુલ 08 ટ્રેનો રવાના થઇ રહી છે. ટ્રેનોની વિગતો નીચે આપવામાં આવી છે:
|
|
અનુક્રમ નંબર
|
|
ટ્રેન નંબર
|
|
પ્રસ્થાન સ્થળ
|
|
ગંતવ્ય સ્થળ
|
|
1
|
|
02301
|
|
હાવરા
|
|
નવી દિલ્હી
|
|
2
|
|
02951
|
|
મુંબઇ સેન્ટ્રલ
|
|
નવી દિલ્હી
|
|
3
|
|
02957
|
|
અમદાવાદ
|
|
નવી દિલ્હી
|
|
4
|
|
02309
|
|
રાજેન્દ્રનગર 
|
|
નવી દિલ્હી
|
|
5
|
|
02691
|
|
બેંગલુરુ
|
|
નવી દિલ્હી
|
|
6
|
|
02692
|
|
નવી દિલ્હી
|
|
બેંગલુરુ
|
|
7
|
|
02424
|
|
નવી દિલ્હી
|
|
દિબ્રુગઢ
|
|
8
|
|
02442
|
|
નવી દિલ્હી
|
|
બિલાસપુર
GP/DS
(
નાણા મંત્રાલય
શ્રીમતી નિર્મલા સિતારમણે વીડિયો કોન્ફરન્સના માધ્યમથી ન્યુ ડેવલપમેન્ટ બેંકના સંચાલક મંડળની પાંચમી વાર્ષિક બેઠકમાં ભાગ લીધો
શ્રીમતી સિતારમણે બ્રિકસ દેશોને 5 અરબ ડોલરની નાણાકીય સહાયતા ઝડપથી ઉપલબ્ધ કરાવવા માટે ‘NDB’ દ્વારા કરવામાં આવેલ પ્રયાસોની પ્રશંસા કરી
બ્રાઝીલના નાણામંત્રીએ જરૂરી દવાઓના રૂપમાં સમય પર મળેલ મદદ માટે ભારતનો આભાર વ્યક્ત કર્યો
કેન્દ્રીય નાણા અને કોર્પોરેટ બાબતોના મંત્રી શ્રીમતી નિર્મલા સીતારમણે આજે નવી દિલ્હીમાંવીડિયો કોન્ફરન્સના માધ્યમથી ન્યુ ડેવલપમેન્ટ બેંકના સંચાલક મંડળ ની પાંચમી વાર્ષિક બેઠકમાં ભાગ લીધો હતો.
ન્યુ ડેવલપમેન્ટ બેંક ને બ્રિકસના સભ્ય દેશો  દ્વારા વર્ષ 2014માં સ્થાપિત કરવામાં આવી હતી. એનડીબીનો ઉદ્દેશ્ય બ્રિકસ અને અન્ય ઉભરી રહેલ બજાર અર્થવ્યવસ્થાઓ અને વિકાસશીલ દેશોમાં પાયાગત માળખામાં અને સતત વિકાસ પરિયોજનાઓની માટે વ્યાપક સંસાધનો એકત્રિત કરવાનો છે જેથી કરીને વૈશ્વિક પ્રગતિ અને વિકાસ માટે બહુપક્ષીય તથા ક્ષેત્રીય નાણાકીય સંસ્થાનો દ્વારા વર્તમાન સમયમાં કરવામાં આવી રહેલા પ્રયાસોમાં ઝડપ લાવી શકાય. એનડીબીએ અત્યાર સુધી ભારતની 14 પરિયોજનાઓને મંજૂરી આપી છે જેમાં 418૩ મીલીયન ડોલરની રકમ સમાવિષ્ટ છે.
આ બેઠકમાં પોતાના પ્રારંભિક પ્રવચનમાં નાણા મંત્રીએ એક વિશ્વસનીય વૈશ્વિક નાણાકીય સંસ્થાનના રૂપમાં પોતાની જાતને સ્થાપિત કરવા માટે એનડીબી દ્વારા કરવામાં આવેલ મજબુત પ્રયાસોની માટે તેની પ્રશંસા કરવામાં આવી હતી કે જે હજુ પણ વધારે સતત અને સમાવેશી દ્રષ્ટિકોણને સ્વીકારીને પોતાના નિર્દિષ્ટ હેતુઓને સફળતાપૂર્વક પાર પાડી રહ્યા છે.
કોવિડ-19ની ચર્ચા કરતા શ્રીમતી સીતારમણે બ્રિકસ દેશોને લગભગ 5 અરબ ડોલરની નાણાકીય સહાયતા ઝડપથી ઉપલબ્ધ કરાવવા માટે એનડીબી દ્વારા કરવામાં આવેલ પ્રયાસોની પ્રશંસા કરી હતી જેમાં કોવિડ-19 મહામારી સામે લડવા માટે ભારતને 1 અરબ ડોલરની આકસ્મિક સહાયતા આપવાનો પણ સમાવેશ થાય છે. તેમણે એવું સૂચન પણ આપ્યું હતું કે આ સુવિધા અંતર્ગત સહાયતાની રકમ વધારીને 10 અરબ ડોલર કરી દેવી જોઈએ. તેમણે કોવિડ-19 સામે લડવા માટે પ્રધાનમંત્રી શ્રી નરેન્દ્ર મોદી દ્વારા ‘કોવિડ-19 આકસ્મિક ભંડોળ’ બનાવવા માટે કરવામાં આવેલ પહેલ અને જરૂરીયાતમંદ દેશોને મહત્વપૂર્ણ દવાઓનો જથ્થો પૂરો પાડવા માટે ભારત દ્વારા કરવામાં આવેલ પ્રયાસોનો ઉલ્લેખ પણ કર્યો હતો. બ્રાઝીલના નાણા મંત્રીએ જરૂરી દવાઓના રૂપમાં ભારત પાસેથી સમય પર મળેલી મદદ માટે ભારતનો આભાર વ્યક્ત કર્યો હતો.
શ્રીમતી સીતારમણે કોવિડ-19 સામે લડવા માટે ભારતમાં કરવામાં આવેલ જુદા જુદા મહત્વપૂર્ણ ઉપાયોને પણ રેખાંકિત કર્યા જેમાં સ્વાસ્થ્ય પદ્ધતિઓને મજબુત કવા માટે ભારત સરકાર દ્વારા 2 અરબ ડોલર ની ફાળવણી કરવી, ગરીબો અને નબળા વર્ગોના લોકોની મુશ્કેલીઓને ઓછી કરવા માટે 25 અરબ ડોલરની રકમને સામાજિક સહાયતા ઉપાયો માટે એક યોજનાની જાહેરાત કરવી, 22 લાખથી વધુ આગળની હરોળના આરોગ્ય કર્મચારીઓને વ્યક્તિ દીઠ 67,૦૦૦ ડોલર નું વીમા કવરેજ આપવું અને બંધારણીય અને નિયામક શિસ્તમાં કંપનીઓને રાહત આપવાની અન્ય જોગવાઈઓ તથા ભારતીય રીઝર્વ બેંક દ્વારા મુદ્રા નીતિને ઉદાર બનાવવી વગેરેનો સમાવેશ થાય છે.
આ સાથે જ તેમણે અન્ય બહુપક્ષીય વિકાસ બેંક ની સાથે જી-20 ફોરમને જોડવા માટે યથાયોગ્ય પગલાઓ ભરવા માટે એનડીબીને દ્રઢતાપૂર્વક પ્રોત્સાહિત કરી. અને અંતમાં બ્રિકસ રાષ્ટ્રોએ જરૂરી સહયોગ આપવા માટે એનડીબીને નવીન પદ્ધતિઓ અથવા રીતભાતોનું પાલન કરવાની વિનંતી કરી હતી જેથી તે સતત વિકાસશીલ લક્ષ્યોને પ્રાપ્ત કરી શકે.
GP/DS
(
પ્રધાનમંત્રીનું કાર્યાલય
પ્રધાનમંત્રીએ મુંબઇની એક હોસ્પિટલમાં આગને કારણે થયેલ જાનહાનિ પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ મુંબઇની એક હોસ્પિટલમાં આગને કારણે થયેલ જાનહાનિ પર દુઃખ વ્યક્ત કર્યું છે.
પ્રધાનમંત્રીએ કહ્યું કે, "મુંબઇની એક હોસ્પિટલમાં આગ લાગવાના કારણે જાનહાનિ થઈ છે તેનું દુઃખ છે, ઘાયલો ઝડપથી સ્વસ્થ થાય તેવી હું પ્રાર્થના કરું છું".
SD/GP/JD
(
પ્રધાનમંત્રીનું કાર્યાલય
પ્રધાનમંત્રીએ ઇજિપ્તના પ્રખ્યાત લેખક અને પેટ્રોલિયમ વ્યૂહરચનાકાર શ્રી તારેક હેગી સાથે મુલાકાત કરી
પ્રધાનમંત્રી શ્રી નરેન્દ્ર મોદીએ 24 જૂન 2023ના રોજ કૈરોમાં ઇજિપ્તના પ્રખ્યાત લેખક અને પેટ્રોલિયમ વ્યૂહરચનાકાર શ્રી તારેક હેગી સાથે મુલાકાત કરી હતી.
બંને વચ્ચેની વાતચીતમાં વૈશ્વિક ભૂરાજનીતિ, ઊર્જા સુરક્ષા, કટ્ટરવાદ અને લિંગ સમાનતા સંબંધિત મુદ્દાઓ આવરી લેવામાં આવ્યા હતા.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ બર્મિંગહામ CWG 2022માં બ્રોન્ઝ મેડલ જીતવા બદલ સૌરવ ઘોસાલને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ બર્મિંગહામ CWG 2022માં બ્રોન્ઝ મેડલ જીતવા બદલ સ્ક્વોશ ખેલાડી સૌરવ ઘોસાલને અભિનંદન પાઠવ્યા છે.
પ્રધાનમંત્રીએ ટ્વીટ કર્યું;
"@SauravGhosalને સફળતાની નવી ઊંચાઈઓ સર કરતા જોઈને આનંદ થાય છે. બર્મિંગહામમાં તેણે જે બ્રોન્ઝ મેડલ જીત્યો છે તે ખૂબ જ ખાસ છે. તેને અભિનંદન. તેની સિદ્ધિઓ ભારતના યુવાનોમાં સ્ક્વોશની લોકપ્રિયતા વધારવામાં મદદ કરે તેવી આશા."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
યુવા બાબતો અને રમત મંત્રાલય
સફળતા તેમના માટે આદત છે
ટોક્યો ઓલિમ્પિક -2020માં ઈતિહાસ રચ્યા બાદ ભારતની સ્ટાર શટલર પી.વી. સિંધુ એક પ્રસિદ્ધ નામ થઈ ગયું છે. તેઓ ઓલિમ્પિકમાં સળંગ પદક જીતનાર પ્રથમ ભારતીય મહિલા ખેલાડી બન્યા હતા. અગાઉ તેણીએ રિયો ઓલિમ્પિકમાં રજત ચંદ્રક જીત્યો હતો. આ જ જીતનો સિલસિલો જાળવી રાખતા સિંધુએ ટોક્યો ઓલિમ્પિકમાં ચીનના હી બિંગજિયાઓને 21-13, 21-15થી હરાવીને કાંસ્ય પદક જીત્યું હતું.
વર્લ્ડ ચેમ્પિયનશિપ હોય કે ઓલિમ્પિક, સિંધુ પહેલાથી જ તેમના ઉત્કૃષ્ટ પ્રદર્શન દ્વારા ભારતને ગૌરવ અપાવતી રહી છે. તેણીએ સફળતાને પોતાની આદત બનાવી છે અને તેમની સફર હજુ યથાવત છે. બેડમિન્ટન રેકેટની કિંમતની કલ્પના કરો જેની સાથે સિંધુએ ઈતિહાસ રચ્યો. તે અમૂલ્ય છે, તેમાં કોઈ શંકા નથી. પરંતુ કોઈપણ વ્યક્તિ આ રેકેટનો માલિક બની શકે છે. હા, તમે સાચું સાંભળ્યું. તમે રાષ્ટ્રના હિતમાં અમૂલ્ય રેકેટનો ભાગ બની શકો છો.
ઓલિમ્પિકમાં તેમના પ્રદર્શન દ્વારા દેશને મંત્રમુગ્ધ કર્યા બાદ, સિંધુએ ભારત પાછા ફર્યા બાદ તરત જ પ્રધાનમંત્રી નરેન્દ્ર મોદી સમક્ષ પોતાનું રેકેટ રજૂ કર્યું. જેમ તમે જાણો છો કે પ્રધાનમંત્રી દ્વારા મળેલી ભેટોની ઈ-હરાજી શરૂ થઈ ગઈ છે. અને સિંધુનું રેકેટ પણ હરાજી કરવામાં આવી રહેલી વસ્તુઓની યાદીમાં સમાવવામાં આવ્યું છે. 17 સપ્ટેમ્બરથી શરૂ થયેલી આ ઈ-હરાજી 7 ઓક્ટોબર સુધી ચાલુ રહેશે. તમે પ્રખ્યાત શટલરના રેકેટના ગૌરવપૂર્ણ માલિક બની શકો છો. તમારે ફક્ત www.pmmementos.gov.in પર લોગિન ઇન કરીને ઇ-હરાજીમાં ભાગ લેવાની જરૂર છે. સિંધુના રેકેટની આધાર કિંમત 80 લાખ રૂપિયા રાખવામાં આવી છે.
ભૂતકાળમાં પ્રધાનમંત્રીને મળેલી ભેટોની હરાજી પણ કરવામાં આવી છે. છેલ્લી વખત આવી હરાજી 2019માં થઈ હતી. તે હરાજીમાં સરકારને 15.13 કરોડ રૂપિયા મળ્યા હતા. પ્રધાનમંત્રી નરેન્દ્ર મોદીના માર્ગદર્શન હેઠળ, ગંગાને સ્વચ્છ અને શુદ્ધ બનાવવા માટે સમગ્ર રકમ 'નમામી ગંગે કોશ'માં જમા કરવામાં આવી હતી. આ વખતે પણ હરાજીની રકમ 'નમામી ગંગે કોશ' પર જશે.
SD/GP/BT
(Visitor Counter : 179
રસાયણ અને ખાતર મંત્રાલય
ફાર્માસ્યુટિકલ્સ વિભાગે શૈક્ષણિક સંસ્થાઓ માટે "ફાર્માસ્યુટિકલ ઇનોવેશન અને ઉદ્યોગ સાહસિકતા પર સામાન્ય માર્ગદર્શિકા" બહાર પાડી
ફાર્માસ્યુટિકલ્સ વિભાગનું વિઝન ભારતીય ફાર્મા સેક્ટરને ગુણવત્તાયુક્ત દવાઓ માટે વૈશ્વિક અગ્રણી તરીકે પ્રમોટ કરવાનું છે અને દેશમાં દવાઓ અને તબીબી ઉપકરણોની ઉપલબ્ધતા, સુલભતા અને પરવડે તેવી સુનિશ્ચિત કરવાનું છે. વિઝન હાંસલ કરવાના ઉપાયોમાંનું એક સંશોધન અને વિકાસ અને નવીનતા પર ધ્યાન કેન્દ્રિત કરવાનું છે. તે હાંસલ કરવા માટે, વિભાગે, અન્ય વિવિધ પગલાંઓ વચ્ચે, ગુણવત્તાયુક્ત શિક્ષણ આપવા અને ઉચ્ચ સ્તરીય સંશોધન કરવા માટે દેશભરમાં રાષ્ટ્રીય મહત્વની સંસ્થાઓ તરીકે સાત રાષ્ટ્રીય ફાર્માસ્યુટિકલ એજ્યુકેશન એન્ડ રિસર્ચ ની સ્થાપના કરી છે.
NIPERsએ તાજેતરમાં ઉદ્યોગ અને સંશોધકો માટે એક સામાન્ય સંશોધન પોર્ટલ શરૂ કર્યું છે અને રાષ્ટ્રીય જરૂરિયાતો અને તેમની પોતાની કુશળતા અને સુવિધાઓના આધારે એક સામાન્ય સંશોધન કાર્યક્રમ પણ તૈયાર કર્યો છે. વિભાગ ટૂંક સમયમાં 'ભારતમાં ફાર્મા-મેડટેક સેક્ટરમાં સંશોધન અને વિકાસ અને નવીનતાને ઉત્પ્રેરિત કરવા માટેની નીતિ' સાથે પણ આવી રહ્યું છે.
નવીનતા અને સંશોધનને પ્રોત્સાહિત કરવા અને NIPERsમાં ઉદ્યોગસાહસિકતાને સરળ બનાવવા માટે, ફાર્માસ્યુટિકલ્સ વિભાગે, નેશનલ ઈનોવેશન એન્ડ સ્ટાર્ટઅપ પોલિસી 2019, નેશનલ આઈપીઆર પોલિસી 2016 અને અન્ય સંસ્થાઓ/વિભાગોની સમાન નીતિઓને ધ્યાનમાં લીધા પછી, ફાર્માસ્યુટિકલ અને ફાર્માસ્યુટિકલ ઈન્સ્ટિટ્યુટ પરની સામાન્ય માર્ગદર્શિકા તૈયાર કરી છે. તેના નિયંત્રણ હેઠળની શૈક્ષણિક સંસ્થાઓ માટે સાહસિકતા નીતિનો ઉદ્દેશ શૈક્ષણિક સંશોધનને નવીન અને વ્યાપારી રીતે લાગુ પડતી ટેકનોલોજી/ઉત્પાદનોમાં પરિવર્તિત કરવાનો છે; સર્જનાત્મકતા અને ઉદ્યોગસાહસિક પ્રવૃત્તિઓને પોષવા માટે મજબૂત ઇકોસિસ્ટમ બનાવવાનો અને આત્મનિર્ભર ભારત મિશન માં યોગદાન આપવા માટેનો છે.
નીતિ માર્ગદર્શિકાનો ઉદ્દેશ્ય છે:
- ફેકલ્ટી/સ્ટાફ સભ્યો અને વિદ્યાર્થીઓને ઉદ્યોગસાહસિકતાને અનુસરવા પ્રોત્સાહિત કરે છે;
- નીતિઓ ઘડવી અને એક ઇકોસિસ્ટમને પ્રોત્સાહિત કરવા માટે તમામ શાખાઓમાં વિચારો ઉત્પન્ન કરવા કે જે સફળ તકનીકો, ઉત્પાદનો અને સેવાઓમાં પરિવર્તિત થઈ શકે;
- ટેક્નોલોજી વિકાસ અને ટેક્નોલોજી ટ્રાન્સફર માટે મિકેનિઝમ સ્થાપિત કરો;
- નીતિના અસરકારક અમલીકરણ, દેખરેખ અને મૂલ્યાંકન માટે સંસ્થાકીય માળખું બનાવવું; અને
- માનવજાતને લાભ પહોંચાડતી અયોગ્ય ઉપચારાત્મક, સામાજિક રીતે પ્રભાવશાળી તકનીકોને પ્રોત્સાહન આપવા માટે ફાર્માસ્યુટિકલ નવીનતા અને ઉદ્યોગસાહસિકતાને પ્રોત્સાહન આપો
આ નીતિ માર્ગદર્શિકા, કેમિકલ્સ અને ફર્ટિલાઇઝર્સ મંત્રીની મંજૂરી સાથે અંતિમ સ્વરૂપ આપવામાં આવ્યું છે અને તેના ઝડપી અને અસરકારક અમલીકરણ માટે વધુ પગલાં લેવા માટે તમામ NIPERsને મોકલવામાં આવ્યા છે.
(Visitor Counter : 178